“Barselona” televizion huquqlarining bir qismini sotish orqali 205 mln yevro ishlab olmoqchi

“Barselona” televideniya huquqlarining bir qismini sotadi.

Amerikaning Sixth Street sarmoyaviy kompaniyasi ispan klubi televizion media huquqlarining 10 foizini 205 million yevroga sotib oladi, deya xabar beradi Axios.
Avvalroq klub moliyaviy holatini yaxshilash uchun televideniya huquqlarining 25 foizini va litsenziyalash va merchendayzing sohasidagi ulushning deyarli 50 foizini sotishga qaror qilgandi.
Sixth Street “San-Antonio” basketbol jamoasining 20% ulushiga egalik qiladi, shuningdek, “Real”ga 360 million dollar sarmoya kiritgan. Madrid klubi stadiondan tushgan daromadning 30 foizini kompaniya hisobiga o‘tkazadi.